శివ్ కుమార్ బటాల్వి
శివ్ కుమార్ 'బటాల్వి ' () (జూలై 23, 1936 – మే 7, 1973) ఒక ప్రసిద్ధ పంజాబీ భాషా కవి, ఇతడు శృంగార కవిత్వానికి ప్రసిద్ధి గాంచాడు, అనురాగం, విషాదం, ఎడబాటు, ప్రేమికుల మనోవేదన వంటి అంశాలను ఇతడి కవిత్వం మారుపేరుగా నిలిచింది.
1967లో సాహిత్య అకాడమీ అవార్డ్ పొందిన అత్యంత యువ స్వీకర్త అయాడు, ప్రాచీన పురాణ గాథ అయిన పూరణ్ భగత్ ఆధారంగా రాసిన ఇతడి మహా పద్యకావ్యం, "లూనా" (1965)కు సాహిత్య అకాడెమీ (భారత జాతీయ విద్వత్ సంస్థ) ఈ అవార్డునిచ్చింది, ఆధునిక పంజాబీ సాహిత్యంలో మహాకావ్యంగా పరిగణించబడుతోంది. మరియు ఇది ఆధునిక పంజాబీ కిస్సా యొక్క నూతన శైలిని కూడా సృష్టించింది . ఈ రోజు, ఇతడి కవిత్వం మోహన్ సింగ్ మరియు అమృతా ప్రీతమ్ వంటి ఆధునిక పంజాబీ కవిత్వ దిగ్దంతుల మధ్య ఇతడికి సరిసమాన స్థాయిని కట్టబెట్టింది, వీరు భారత-పాకిస్తాన్ సరిహద్దుకు ఇరువైపులా పేరు పొందారు.
శివ్ కుమార్ 1936, జూలై 23 న షకర్‌ఘర్ తెహసిల్‌ లోని బారా పిండ్ లోహితన్ గ్రామంలో జన్మించాడు, (ఇప్పుడు ఇది పంజాబ్ ప్రాంతం, పాకిస్తాన్‌లో ఉంది) ఆదాయ శాఖలో గ్రామ తహసిల్దార్ పండిట్ క్రిషన్ గోపాల్ మరియు శాంతి దేవిలకు పుట్టాడు. ఈమె గృహిణి. ఇండియా విభజన తర్వాత ఇతడి కుటుంబం బటాలా గుర్దాస్‌పూర్ జిల్లాకు తరలి వెళ్లింది, ఇక్కడే ఇతడి తండ్రి పట్వారీగా పని కొనసాగించాడు, యువ శివ్ తన ప్రాథమిక విద్యను పూర్తి చేశాడు .
ఇతడు పంజాబ్ యూనివర్శిటీలో తన మెట్రిక్యులేషన్‌ను 1953లో పూర్తి చేసి, బటాలాలోని బేరింగ్ యూనియన్ క్రిస్టియన్ కాలేజీలో F.Sc. ప్రోగ్రాంలో తన పేరు నమోదు చేసుకున్నాడు. డిగ్రీ పూర్తి చేయకముందే ఇతడు ఎస్.ఎన్ కాలేజీ క్వడియన్‌కు వెళ్లిపోయాడు, తన అభిరుచి మేరకు ఇక్కడి ఆర్ట్స్ ప్రోగ్రాంలో చేరాడు కానీ, రెండో సంవత్సరంలోనే దాన్నుంచి కూడా బయటపడ్డాడు. తర్వాత ఇతడు సివిల్ ఇంజనీరింగ్‌లో డిప్లొమా చేయడం కోసం, బైదినాథ్, హిమాచల్ ప్రదేశ్‌లోని స్కూల్‌లో చేరాడు, ఇక్కడ కూడా మధ్యలోనే చదువు వదిలివేశాడు . ప్రభుత్వ రిపుడమన్ కాలేజ్, నభాలో ఇతడు కొంత కాలంపాటు చదివాడు.ఇక్కడ ఇతడు సుప్రసిద్ధ పంజాబీ రచయిత గురుబక్ష్ సింగ్ ప్రీత్లారి కుమార్తె ప్రేమలో పడ్డాడు, కాని ఇద్దరి మధ్య కుల వ్యత్యాసాల కారణంగా ఆమె UK పౌరుడిని పెళ్లాడింది.ప్రేమ విషయంలో అతడు దురదృష్టవంతుడిగానే మిగిలిపోయాడు, ప్రేమను కో్ల్పోవడం ద్వారా అతడిలో కలిగిన వియోగం అతడి కవిత్వంలో తీవ్రాతితీవ్రంగా ఫ్రతిఫలించింది.
తర్వాతి జీవితంలో, తన తండ్రి క్వడియన్‌లో పట్వారీగా ఉద్యోగం పొందాడు, ఈ కాలంలోనే ఇతడు తన రచనలలో అత్యుత్తమమైన వాటిలో కొన్నింటిని రాశాడు. అతడి మొట్టమొదటి పద్యాల సంకలనం 1960లో ప్రచురించబడింది, "పిరన్ దా పరఘా" (విషాదాల పూలదండ) శీర్షికతో వచ్చిన ఈ సంకలనం అద్వితీయ విజయాన్ని సాధించింది. 1965లో, ఇతడు సాహిత్య అకాడమీ అవార్డును అతి తక్కువ వయస్సులో గ్రహించిన వాడయ్యాడు. ఇతడు రచించిన అద్భుతమైన, ఒక పద్య కావ్యం "లూనా" (1965)కి గాను 1967లో ఈ అవార్డు వచ్చింది. ఇతడి కవిత్వ సంకలనాలు, స్వంతంగా తన పద్యాలను తానే పాడుకోవడం వల్ల ప్రజారాసులలో అతడికి, అతడి రచనలకు విపరీత ఆదరణ దొరికింది.
1967 మొదట్లో, ఇతడు పెళ్లాడాడు, 1968లో ఇతడు చండీఘర్‌కు మారాడు, ఇక్కడే స్టేట్ బ్యాంక్ ఆఫ్ ఇండియా PROగా చేరాడు. తరువాతి సంవత్సరాలలో అనారోగ్యం అతడిపై దాడి చేసింది, అయినప్పటికీ అతడు రాయడాన్ని విశేషంగా కొనసాగించాడు. అతడి రచనలు ఎల్లప్పుడూ అతడు ప్రకటిస్తూ ఉండే మృత్యు కాంక్ష ను వ్యక్తీకరిస్తూ ఉండేవి
మరణం
సుదర్ఘకాలంగా ఆల్కహాల్ తాగుతూ వచ్చిన ఫలితంగా లివర్ దెబ్బతినడంతో 36 ఏళ్ల వయస్సులోనే ఇతడు తన మామగారి నివాసం కిర్రి మంగ్యాల్, పఠాన్‌కోట్‌లో 1973, మే 7 న ఇతడు కన్నుమూశాడు.
1967 ఫిబ్రవరి 5న ఇతడు కిర్రీ మంగ్యాల్ గురుదాస్‌పూర్ జిల్లా గ్రామానికి చెందిన బ్రాహ్మణ అమ్మాయి అరుణ ను పెళ్ళి చేసుకున్నాడు. తర్వాత ఈ దంపతులకు ఇద్దరు పిల్లలు మెహర్బాన్ (1968) మరియు పూజా (1969) పుట్టారు.ఇతడి సంకలనాలలో ఒకటైన "అల్విదా" (వీడ్కోలు) ఇతడి మరణానంతరం 1974లో గురునానక్ దేవ్ యూనివర్శిటీ, అమృత్‌సర్‌చే ప్రచురించబడింది ఉత్తర రచయితకు గాను ప్రతి సంవత్సరం "శివ్ కుమార్ బటాల్వి అవార్డ్"ను ఇస్తున్నారు .
ఇతడి కవితలలో చాలావాటిని దీదార్ సింగ్ పర్దేశి పాడారు. జగ్జీత్ సింగ్- చిత్రా సింగ్ మరియు సురీందర్ కౌర్ కూడా ఇతడి కవితలలో చాలా వాటిని పాడారు . ఇతడి కవిత "మేయేని మేయే"కి నస్రుత్ పతేహ్ ఆలీ ఖాన్ చేసిన అనువాదం దాని పరిపూర్ణ ఆత్మకు, మనశ్చిత్రణకు పేరెన్నిక గన్నది. రబ్బీ షేర్‌గిల్ రూపొందించిన ఇటీవలి ఆల్బమ్ రబ్బీ (2004), ఇతడి కవిత "ఇస్తిహార్"ని ప్రదర్సించింది. పంజాబీ జానపద గాయకుడు, హన్స్ రాజ్ హన్స్ కూడా శివ్ కుమార్ కవిత్వంపై 'ఘామ్' అనే పాపులర్ ఆల్బమ్‌ని రూపొందించారు. 2005లో, "ఏక్ కుడి జిడా నా మొహబ్బత్... " శీర్షికతో కూడిన సంకలిత ఆల్బమ్ విడుదలయింది."'శివ్ కుమార్ బటాల్వి" , రచించిన పలు పాటలను మహేంద్ర కపూర్, జగ్జిత్ సింగ్ మరియు ఆశా సింగ్ మస్తానా లు పాడారు.
2004లో, శివ్ కుమార్ జీవితం ఆధారంగా తీసిన "డర్డాన్ డా డార్య" పంజాబీ నాటకం చండీఘర్‌లోని 'పంజాబ్ కళా భవన్'లో ప్రదర్శించబడింది ."మైను విడ కరో " (నాకు వీడ్కోలు పలకండి)
యవ్వన కాలంలో నేను చావడానికి పోవడం లేదు,
నా విషయాలను ఖాళీ చేయకుండానే నేను విడిపోతున్నాను,
నీనుంచి విడిపోయిన వలయాన్ని పూర్తి చేసిన తర్వాత.